تورکیه جمهوریتی جمهوررئیسی رجب طیب اردوغان, تلفن آرقه لی, امریکا قوشمه ایالتلری دولت رهبری جو بایدن بیلن سوزله شدی.
تورکیه جمهوررئیسلیک ارتباط لر ریاستی تامانیدن بیریلگن بیاناتده, صحبتده, روسیه نینگ اوکراین گه هجومی داخل, منطقه مقیاسیده گی ینگیلیک لر و تورکیه بیلن امریکا اورته سیده گی مناسبت لر باره سیده بحث ایتیلگن لیگی بیلدیریلدی.
صحبتده, اردوغان, روسیه بیلن اوکراین اورته سیده سیاسی بیر ییچیم یولی نینگ تاپیلیشی بوییچه سعی و حرکت لرنی دوام ایتتیره دیگن لیگی نی بیلدیررایکن, بحران نینگ ینه ده چقورله شیش احتمالی گه قرشی تورکیه نینگ ایکله تامان بیلن گپیره آلیشی نینگ و ییچیم یولی تاپیش بوییچه آسانلشتیروچی موقف گه ایگه ایکن لیگی نینگ مهم ایکن لیگی نی معلوم قیلدی.
بوگون تورکیه نینگ انتالیا شهریده روسیه و اوکراین تشقی ایش لر وزیرلری نینگ صحبت ایتگن لیگی نینگ اهمیتی گه دقت قره تگن اردوغان, اوشبو ییغیلیش نینگ بولیب اوتیشی نینگ اوزی نینگ هم دیپلماتیک بیر موفقیت دن عبارت ایکن لیگی نی بیلدیردی.
جمهوررئیس اردوغان, تورکیه نینگ امریکا دن 40 ینگی اوچاق آلیشی و موجود اف – 16 لرنینگ مدرنلشتیریلیشی بوییچه طلبی نینگ قیسقه بیر مدت مابینیده نتیجه بیریشی نی کوتیاتگن لیک لری نی بیلدیررایکن, ایندی تورکیه گه قره تیلگن مدافعه صنایع سی بوییچه برچه حقسیز تحریم لرنینگ بیکار قیلینیشی وقتی نینگ کیلگن لیگی نی معلوم قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
